ANAF i-a dat pe bogații necinstiți pe mâna procurorilor. 18 dintre cei mai înstăriți români au avut în primele opt luni ale anului venituri nedeclarate de aproape 119 milioane de lei.

Sunt cifrele care au reieșit în urma unui control făcut de către ANAF. Fiscul a depus plângeri penale pentru a recupera prejudiciul adus la bugetul de stat - 22,8 milioane de lei de la bogaţii ţării.

Potrivit unor surse din zona fiscală, în România ar exista între 300 și 400 de persoane fizice care au în conturile din țară și din străinătate mai mult de 25 de milioane de euro.

Editor web: Liviu Cojan